Foto: Stephane Mahe / Reuters La-Mansh bo‘g‘ozida Piper PA-46 Malibu samolyoti halokatga uchragan joyda topilgan jasad “Kardiff Siti”ning yangi o‘yinchisi Emiliano Salaga tegishli ekani aniqlandi. Bu haqda Britaniyaning Dorset grafligi politsiya boshqarmasi ma’lum qildi. “Bugun 7 fevralda Portlendga yetkazilgan jasad Dorset koroneri tomonidan professional futbolchi Emiliano Salaniki ekanligi qayd qilindi”, deyilgan xabarda. Jasad aniqlangani 4 fevralda ma’lum qilingandi. Bortida futbolchi bo‘lgan samolyot Fransiyadan Buyuk Britaniyaga 22 yanvarga o‘tar kechasi uchgan. Parvoz vaqtida futbolchi samolyotning holatidan tashvish bildirib, do‘stlariga audioxabarlar jo‘natgan. U xabarida falokatga uchrashi mumkinligidan xavotir bildirgan. Samolyotni uchuvchi Devid Aybbotson boshqargan. Keyinroq esa uchuvchining yo‘lovchilarni tashish uchun litsenziyasi bo‘lmagani aniqlangan.